కన్సాస్ (అమెరికా) : ‘‘నేను హీరోను కాను. ఆ పరిస్థితిలో ఎవరు ఉన్నా నాలాగే చేస్తారు. అందుకే నన్ను ప్రత్యేకించి పొగడవద్దు’’ అని ఇయాన్ గ్రిల్లట్ అన్నారు. సేద తీరడానికి తనకు ఇష్టమైన బార్కు వెళ్ళిన గ్రిల్లట్ తుపాకీ తూటా దెబ్బకు విలవిలలాడిపోయారు. ఆయనను ఆసుపత్రిలో చేర్పించి, చికిత్స చేయిస్తున్నారు.గ్రిల్లట్ రోజూ వెళ్ళినట్లుగానే గురువారం కూడా బార్కెళ్ళారు. అక్కడ ఇద్దరు భారతీయులతో ఆడం పురింటన్ అనే శ్వేత జాతీయుడు ఘర్షణ పడుతుండటం చూశారు. బార్ సిబ్బంది పురింటన్కు నచ్చజెప్పి పంపించేశారు. ఆ తర్వాత పురింటన్ ఓ తుపాకీ తీసుకొచ్చి కాల్పులు జరిపాడు. శ్రీనివాస్ కూచిబొట్ల అక్కడికక్కడే మరణించగా, అలోక్ మాడసాని స్వల్ప గాయాలతో తప్పించుకున్నారు. ఆ సమయంలో గ్రిల్లట్ స్పందించి అలోక్ను కాపాడటానికి ప్రయత్నించారు. పురింటన్ పేల్చిన తుపాకీ గుండు గ్రిల్లట్ ఛాతీలోకి దిగింది. దీంతో ప్రస్తుతం గ్రిల్లట్ చికిత్స పొందుతున్నారు.పురింటన్ తుపాకీలోని అన్ని తూటాలు అయిపోయినట్లు భావించి, ఆయన మీదకు దూకినట్లు గ్రిల్లట్ తెలిపారు. తాను పేలిన తూటాలను తప్పుగా లెక్కించి ఉంటానన్నారు. ఆ తుపాకీలో మిగిలిన తూటాను పురింటన్ పేల్చడంతో తనకు తగిలిందని చెప్పారు. అటువంటి పరిస్థితుల్లో ఎవరు ఉన్నా తనలాగానే ఇతరులను కాపాడే ప్రయత్నం చేస్తారన్నారు. పురింటన్ మరొకరిపై దాడి చేయకుండా అడ్డుకోవాలనుకున్నట్లు తెలిపారు. ఎక్కడి నుంచి వచ్చారు, ఏ ప్రాంతంవారు అనే అంశాలతో సంబంధం లేదని, మనమంతా మానవులమని చెప్పారు.
kansas (america) : ‘‘nenu heeronu kaanu. aa paristhitilo evaru unna naalaage chestaaru. anduke nannu pratyekinchi pogadavaddu’’ ani ian grillat annaru. sedha teeradaaniki tanaku ishtamaina baarku vellina grillat tupaki thootaa debbaku vilavilalaadipooyaaru. aayananu aasupatrilo cherpinchi, chikitsa cheyistunnaru.grillat roojoo vellinatlugaane guruvaram kuudaa baarkellaaru. akkada iddaru bhaaratheeyulatho aadam purinton ane shwetha jatiyudu gharshana padutundatam chusaru. bar sibbandi purintanku nachajeppi pampinchesaaru. aa tarvaata purinton oo tupaki teesukochi kaalpulu jaripadu. srinivas koochibotla akkadikakkade maraninchagaa, alok madasani swalpa gaayaalato tappinchukunnaaru. aa samayamlo grillat spandinchi aloknu kaapaadataaniki prayatninchaaru. purinton paelchina tupaki gundu grillat chaatiiloki digindi. deentho prastutam grillat chikitsa pondutunnaaru.purinton tupaakeelooni anni thootaalu ayipoinatlu bhavinchi, aayana meedaku dookinatlu grillat telipaaru. taanu paelina thootaalanu tappugaa lekkinchi untaanannaaru. aa tupaakeelo migilina thootaanu purinton pelchadamtho tanaku tagilindani cheppaaru. atuvanti paristhitullo evaru unna tanalaagaane itarulanu kapade prayatnam chestaarannaaru. purinton marokaripai daadi cheyakunda addukovalanukunnatt telipaaru. ekkadi nunchi vachaaru, e praantamvaaru ane amsaalatoe sambandham ledani, manamanta maanavulamani cheppaaru.